Evropsko prvenstvo u nogometu 2016 - grupa E
Evropsko prvenstvo u nogometu – grupa E bila je jedna od šest grupa grupne faze takmičenja na Evropskom prvenstvu 2016. koje se odigralo u Francuskoj. Takmičenje u grupi E se igralo od 13. do 22. juna 2016. godine. U grupi su se nalazile četiri reprezentacije: Belgija, Italija, Irska i Švedska. Italija kao pobjednik grupe, te Belgija kao drugoplasirana ekipa obezbijedili su nastavak učešća u osmini finala Evropskog prvenstva. Irska kao jedna od četiri najbolje trećeplasirane ekipe iz svih grupa također se kvalificirala u osminu finala.